[bookmark: bookmark0]Hankeleping


Keskkonnaamet (edaspidi kindlustusvõtja), registrikood__________,  asukoht_________, mida esindab ___ alusel ___
ja
___ (edaspidi kindlustusandja), registrikood ___, asukoht ___, mida esindab juhatuse liige/ volituse alusel ___,

edaspidi koos pooled või eraldi pool, sõlmisid käesoleva hankelepingu (edaspidi leping) alljärgnevas.

1. [bookmark: bookmark1]Üldsätted
1.1. Leping on sõlmitud riigihanke „Mootorsõidukite liiklus- ja kaskokindlustus 2026-2027 (Keskkonnaamet)“ (viitenumber 313665) tulemusena. Lepingu lahutamatuteks osadeks on riigihanke alusdokumendid (edaspidi hanke alusdokumendid), kindlustusandja pakkumus, pooltevahelised kirjalikud teated ning lepingu muudatused ja lisad.
1.2. Lepingu täitmisel lähtuvad pooled lisaks kindlustusandja poolt väljastatud kindlustuspoliisi (edaspidi ka poliis) tingimustest ning kindlustusandja kindlustustingimustest.
1.3. Vastuolu korral lepingu ning poliisi või kindlustusandja kindlustustingimuste vahel, lähtuvad pooled lepingus ja tehnilises kirjelduses sätestatust.
1.4. [bookmark: _Hlk124431426]Lepingul on selle sõlmimise hetkel järgmised lisad:
1.4.1. 	Lisa 1. Maksumusvorm ja sõidukite nimekiri;
1.4.2.  Lisa 2. Tehniline kirjeldus.

2. [bookmark: bookmark2]Lepingu ese  
2.1. Lepingu esemeks on hankelepinguga kokkulepitud tingimustel kindlustusvõtja sõidukite kindlustamine kindlustusandja poolt (teenuse osutamine). Kindlustusandja kindlustab vastavalt riigihanke tingimustele ja edukaks tunnistatud pakkumusele kindlustusvõtja kasutuses olevad ja vahetuvad sõidukid (kindlustusobjektid) ning kindlustusvõtja kohustub maksma kindlustusandjale sõidukite kindlustamise eest.
2.2. Kindlustusvõtja kindlustatavate sõidukite andmed ja kogused on toodud maksumusvormis (lepingu lisas 1). Sõidukite andmed ja kogused võivad tehnilises kirjelduses sätestatud ulatuses muutuda. Pooled fikseerivad muudatuse(d) vähemalt kirjalikku taasesitamist võimaldavas vormis.
2.3. Kindlustusandja peab olema hiljemalt lepingu sõlmimise hetkel Euroopa Liidu, muu Euroopa Majanduspiirkonna lepinguriigi või Maailma Kaubandusorganisatsiooni riigihankelepinguga (GPS) ühinenud riigi litsentseeritud kindlustusteenust pakkuv ettevõtja.
2.4. Kindlustusandja peab tagama, et tal lepingu sõlmimise ajaks olemas teenuse osutamiseks nõutav luba.
2.5. Kindlustuskaitse:
2.5.1.	Kindlustusobjektide suhtes rakendub mootorsõidukite liikluskindlustus ja mootorsõidukite kaskokindlustus vastavalt kindlustusandja kindlustustingimustes sätestatule ja tehnilises kirjelduses toodud nõuetele. 
2.5.2.	Kaskokindlustuskaitse laiendus:
- koos sõidukitega on kindlustuskaitsega kaetud ka sõidukitele paigaldatud erivarustus – põrkerauad, astmelauad, lisavalgustused, vintsid, navigatsiooniseadmed vms, mida ei loeta sõiduki standardvarustuse hulka;
- kahjud hüvitatakse kindlustusvõtjale koos käibemaksuga;
- kindlustus on kehtiv ka olukordades, kus töö- või teenistusülesannete täitmise eesmärgil peavad sõidukid selleks liikuma väljaspool teid või tänavaid;
- kindlustus on kehtiv sõidukite (maasturid) liikumisel siseveekogude jääl väljaspool ametlikke jääteid (Peipsi järv, Lämmijärv, Pihkva järv, Võrtsjärv). Tingimus kehtib kuni 3 sõiduki kohta ja kindlustuskaitse kehtivus fikseeritakse täiendavalt talveperioodil vastavalt vajadusele;
- kindlustussumma ei vähene väljamakstud hüvitise võrra;
- sõidukite puhul, mille esmasest registreerimisest Eestis ei ole kahjujuhtumi toimumise hetkeks möödunud üle 12 kuu, rakendatakse hüvitamise korral uusväärtuskindlustuse põhimõtteid.
2.6. Täpsemad kindlustustingimused sisalduvad kindlustuspoliisis.
2.7. Kindlustuse kehtivuspiirkond
2.7.1. 	Kõikide kindlustusobjektide kindlustusterritoorium on Euroopa, välja arvatud SRÜ.
2.8. Omavastutus
2.8.1. Kindlustusvõtjal on igas kindlustusjuhtumis omavastutus, mille suurused on alljärgnevad:
2.8.2. põhiomavastutus 200 EUR;
2.8.3. omavastutus sõiduki varguse ja röövi korral 10% kahjust;
2.8.4. klaasikindlustuse kahjude korral 0 EUR;
2.8.5. autoabi korral omavastutust ei rakendata.
2.9. [bookmark: _Hlk117597860]Sõidukite kindlustusperioode on lubatud muuta poolte kirjalikku taasesitamisest võimaldavas vormis sõlmitud kokkuleppel, sõltuvalt tehnilises kirjelduses kirjeldatud ulatuses ja vajadusest kindlustuslepingute vormistamise hetkel muuta kindlustatavate sõidukite hulka. Sõidukite andmed ja kogused võivad tehnilises kirjelduses sätestatud ulatuses muutuda.
2.10. Kindlustusperioodil omanikku vahetanud sõidukitele kindlustuskaitse peatamiseks või üleminekuks edastab kindlustusvõtja kindlustusandjale sõiduki registreerimisnumbri ja kindlustusperioodi lõppkuupäeva.
2.11. Lepingu kehtivuse ajal omanikku vahetanud sõidukitele peatub kindlustuskaitse soovitud perioodi algusest hetkest, mil peatamise fikseerimiseks vajalikud andmed on jõudnud kindlustusandjani kirjalikku taasesitamist võimaldavas vormis.
2.12. Kindlustusandja kohustub teostama töö tähtaegselt, kvaliteetselt, kooskõlas lepingus sätestatuga. Lepingus sätestamata omaduste osas peab töö olema vähemalt keskmise kvaliteediga ja vastama sarnastele töödele tavaliselt esitatavatele nõuetele. 
2.13. Kindlustusandja peab lepingu täitmise käigus teostama kõik tööd ja toimingud, mis ei ole lepingus otsesõnu sätestatud, kuid mis oma olemuselt kuuluvad lepingu täitmisega seotud töö hulka või on vajalikud töö nõuetekohaseks teostamiseks.

3. Kahjuinfo edastamine
3.1. Kindlustusandjal peab olema 24/7 töötav infotelefon kliendile juhiste andmiseks tegutsemisel kahjujuhtumite korral.
3.2. Kindlustusandja esitab kindlustusvõtjale Excel-i formaadis aruande kindlustuslepingute portfelli kahjudest täidetud lepingu kohta. Aruanne edastatakse hiljemalt järgmise kalendrikuu 10. kuupäevaks. Aruanne peab sisaldama iga kahjujuhtumi kohta minimaalselt: 
- kindlustusjuhtumi unikaalne tunnus;
- poliisi nr;
- sõidki registrimärk;
- kahju toimumise kuupäev;
- kahju tüüp (võimalusel ka vara- ja isikukahju eristamine);
- väljamakstud kahju summa;
- reserv;
- võimalusel lisada ka tagasinõuded ja tulud jääkvara müügist; 
- märkused vaidluste kohta nende olemasolul.

4. Hüvitamise kord
4.1. Kahjujuhtumi korral tasutakse kahjuhüvitis remondiettevõttele käibemaksuga summas. 
4.2. Kõik hüvitisotsused ja garantiikirjad remondiettevõtetele saadetakse samaaegselt kindlustusvõtja volitatud esindajale.

5. Kindlustusobjekti ülevaatus
5.1. Kindlustusobjekti kindlustamisele eelnevat ülevaatuskohustust ei rakendata kui:
5.1.1.Kindlustusobjekt on ostetud uuena müügisalongist; 
5.1.2.Vahetult enne uue kindlustusperioodi algust on kindlustusobjekt olnud kindlustatud ning riskid on jäänud samaks või vähenenud võrreldes eelmise kindlustusperioodiga ning selle kohta on olemas tõend.

6. [bookmark: bookmark3]Lepingu hind ja tasumise tingimused
6.1. Lepingu eeldatav kogumaksumus on_______ eur. Lepingu tegelik kogumaksumus selgub pärast lepingu kehtivuse lõppu, mil on tuvastatav kindlustusperioodide jooksul lisandunud ja eemaldatud kindlustusobjektide loetelu ning sellega kaasnenud arveldused.
6.2. Lepingu hind käesoleva lepingu mõistes on riigihanke alusdokumentide maksumusvormil  fikseeritud pakkumuse kogumaksumus.  
6.3. Kindlustusvõtja tasub kindlustusandjale vastavalt kindlustuspoliisi(de) alusel esitatud koondarvele kogu kindlustusperioodi eest ühe maksena. 
6.4. Sõidukite kindlustusvajadused ja 1 kuu kindlustusmaksed on fikseeritud lepingu lisas 1. 
6.5. Lepingu hind sisaldab kõiki kulusid, mis kindlustusandja on teinud teenuse osutamiseks, sh kindlustusmaakleri tasu.     
6.6. Kindlustusmaksete tasumise kohustus tekib pärast poliisi väljastamist esitatud arve alusel.
6.7. Kui kindlustusperioodi jooksul kindlustusvõtja tegevusvajadusest tulenevalt väheneb kindlustatud sõidukite arv, arvestab kindlustusandja enamtasutud kindlustusmakse pro rata baasil vastavalt perioodi lõpuni jäävate päevade arvule. Sõidukite asendamise korral jääb tagastamisele kuuluv summa ettemaksuks uute sõidukite kindlustusmakse katteks.
6.8. Lepingu lõpetamisel arvestatakse kindlustusmaksete tagasimakse päevapõhiselt ja enammakstud kindlustusmakse tagastatakse kindlustusvõtjale.
6.9. Lepingu kehtivus perioodi jooksul sarnase otstarbega vara või kindlustuse aluseks oleva sõiduki lisandumisel arvestatakse kindlustusmakse päevapõhiselt konkreetse kindlustusliigi  lepingu järgse kindlustusperioodi lõpuni jäävate päevade arvu alusel. Kindlustusmakse  arvestamisel rakendatakse kõiki olemasolevaid soodustusi. Makse tasutakse ühekordse  lisamaksena vastavalt kindlustusobjekti lisandumisel.
6.10. Kindlustusandja esitab kindlustusvõtjale kindlustusmakse kohta arve e-arvena. Arvel tuleb märkida riigihanke viitenumber 313665 15-kohaline lepinguosa viitenumber (leitav riigihangete registrist lepingu juurest) ning kindlustusandja ja kindlustusvõtja kontaktisikute andmed.
6.11. Arve maksetähtaeg peab olema vähemalt 21 päeva arve esitamisest.




7. [bookmark: bookmark7] Poolte vastutus ja vääramatu jõud
7.1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses. Poole koguvastutus on piiratud kahekordse lepingu hinnaga, välja arvatud kui lepingurikkumine oli tahtlik.
7.2. Kui kindlustusandja ei täida lepingus sätestatud tingimusi või ei täida neid nõuetekohaselt, on kindlustusvõtjal õigus nõuda kindlustusandjalt leppetrahvi kuni 20% lepingu hinnast.
7.3. Lepingust tulenevate rahaliste kohustuste täitmisega viivitamise korral on poolel õigus nõuda viivitavalt poolelt viivist kuni 0,05% päevas tähtaegselt tasumata summast iga viivitatud päeva eest.
7.4. Lepingus sätestatud konfidentsiaalsuskohustuse rikkumisel kindlustusandja või tema esindajate, töötajate, lepingupartnerite ning muude isikute poolt, keda ta oma kohustuste täitmisel kasutab, on kindlustusvõtjal igakordselt õigus nõuda kindlustusandjalt leppetrahvi kuni 30 % lepingu hinnast ja/või lepingust taganeda.
7.5. Õiguskaitsevahendite kohaldamine või kohaldamata jätmine, sh leppetrahvi nõudmine ja 
selle ulatus, oleneb rikkumise iseloomust, tagajärgedest kahjustatud poolele ja muudest lepingulist suhet mõjutavatest teguritest ning toimub VÕSi alusel.
7.6. Kui sama rikkumise eest on võimalik rakendada erinevaid õiguskaitsevahendeid, valib õiguskaitsevahendi(d) selleks õigustatud pool. 
7.7. Leppetrahvi nõudmine ei mõjuta õigust kasutada teisi õiguskaitsevahendeid.
7.8. Leppetrahvid ja viivised tuleb tasuda 14 kalendripäeva jooksul vastava nõude saamisest.
7.9. Pooled ei vastuta lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatu jõu ja rikkumise vabandatavuse osas kohaldavad pooled võlaõigusseaduses (VÕS) §-s 103 sätestatut. 
7.10. Vääramatu jõuna ei käsitleta pakkumuste esitamise tähtpäeva seisuga õigusaktidega  kehtestatud piiranguid. Vääramatu jõu kohaldamise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeriti arvestades pakkumuste esitamise tähtpäeva seisuga kehtivat olukorda. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
7.11. Kui lepingu täitmine on takistatud vääramatu jõu mõju tõttu, lükkuvad lepingus sätestatud tähtajad edasi aja võrra, mil vääramatu jõud kohustuse täitmist takistas.

8. Alltöövõtt ja tarnijad
8.1. Kui kindlustusandja kasutab teenuse osutamisel alltöövõttu, esitab ta kindlustusvõtjale alltöövõtja nime, registrikoodi, alltöövõtulepingu nimetuse, kuupäeva, numbri ja lepingu summa, kontaktandmed ja teabe seaduslike esindajate kohta enne alltöövõtja kaasamist. Andmed tuleb esitada iga lepingu täitmise ajal lisanduva alltöövõtja kohta. 
8.2. Kindlustusandja ei kaasa hankelepingu täitmisele alltöövõtjaid ega tarnijaid, kelle elu- või asukoht on mujal kui Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis.
8.3. Kindlustusvõtjal on õigus nõuda hankelepingu täitmisele kaasatavate alltöövõtjate või tarnijate andmete esitamist.
8.4. Lepingu olulise rikkumisena käsitletakse juhtumit, kus kindlustusandja punktis 8.2 viidatud alltöövõtjaid või tarnijaid kaasab.


9. Konfidentsiaalsus ja andmekaitse
9.1. Kindlustusandja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on kindlustusvõtjal eeldatavalt õigustatud huvi. 
9.2. Konfidentsiaalse informatsiooni avaldamine kolmandatele isikutele on lubatud vaid kindlustusvõtja eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele kindlustusandja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama. Kindlustusandja on teadlik, et leping on avaliku teabe seaduses sätestatud ulatuses avalik. 
9.3. Kindlustusandja võib avaldada konfidentsiaalset informatsiooni, sealhulgas isikuandmeid üksnes nendele isikutele, kellele vastav õigus tuleb õigusaktidest või isikutele, kes seda teavet vajavad lepinguliste kohustuste täitmiseks ja keda on teavitatud, et selline informatsioon on konfidentsiaalne ja nad on seotud konfidentsiaalsuskohustusega. Kui isikule avaldatakse lepinguliste kohustuste täitmiseks isikuandmeid, on kindlustusandja kohustatud tagama, et isik, kellele isikuandmeid avaldatakse, järgib lepingus ja õigusaktides sätestatud isikuandmete töötlemise nõudeid.
9.4. Kindlustusandja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
9.5. Kindlustusandja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist. 
9.6. Konfidentsiaalne informatsioon ei hõlma endas informatsiooni, mis on avalikult teadaolev või mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil.
9.7. Kindlustusandja kohustub täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
9.8. Kindlustusandja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
9.9. [bookmark: _Hlk165296575]Kindlustusandjal ega kindlustusandjaga seotud isikutel ei ole õigust anda lepingu raames teateid pressile, meediale, üldsusele või teistele auditooriumidele ilma kindlustusvõtja eelneva kirjalikku taasesitamist võimaldavas vormis antud nõusolekuta. Meediapäringute korral tuleb kindlustusandja vastus kooskõlastada kindlustusvõtjaga. 

10. [bookmark: bookmark8]Lepingu ennetähtaegne lõpetamine
10.1. Kindlustusandjal on õigus leping ennetähtaegselt lõpetada, kui:
10.1.1. Kindlustusvõtja on jätnud kindlustusmakse tasumata või tasub mittetäielikult ning ei ole võlgnevust kustutanud 30 päeva jooksul pärast maksetähtpäeva;
10.1.2. Kindlustusvõtja hoiab kõrvale lepinguga enesele võetud kohustuste täitmisest ning jätab need täitmata ka pärast kindlustusandja korduvat meeldetuletust.
10.2. Lepingu punktis 10.1 märgitud tingimustel lepingu ennetähtaegsest lõpetamisest teatab kindlustusandja kindlustusvõtjale vähemalt 14 kalendripäeva ette. Kindlustusvõtjal on nimetatud tähtaja jooksul õigus täita lepingust tulenevad tähtajaks täitmata kohustused. Kui kindlustusvõtja täidab kohustused või tasub vastavad summad eelnimetatud tähtajal ja korras, loetakse leping ennistatuks esialgsetel tingimustel.
10.3. Kindlustusvõtjal on õigus leping etteteatamistähtaega järgimata üles öelda, kui kindlustusandja rikub lepingust tulenevaid kohustusi niivõrd, et lepingu jätkamine on kindlustusvõtja jaoks seotud oluliste lisakulutuste või riskidega või lepingu jätkamist kindlustusvõtja poolt ei saa mõistlikkuse põhimõttest eeldada (oluline lepingu rikkumine). Lepingu rikkumist loetakse oluliseks eelkõige VÕS § 116 lg 2 kirjeldatud asjaoludel. Muuhulgas, kuid mitte ainult on lepingurikkumine oluline, kui kindlustusandja on rikkunud lepingu punkte 2.3 ja 2.4, samuti punktis 10.1 märgitud juhul.
10.4. Kui kindlustusvõtja ütleb lepingu erakorraliselt üles kindlustusandja poolse lepingurikkumise tõttu, ei ole kindlustusandjal õigust nõuda kindlustusvõtjalt kahju hüvitamist.
10.5. Sõiduki kahjustumisel kahjujuhtumi tagajärjel määral, mil kindlustusandja nõustub hüvitama sõiduki koguväärtuse, lõpeb käesolev leping selle sõiduki osas ennetähtaegselt ühe kuu möödudes kindlustusandja vastavasisulise otsuse tegemisest.

11. [bookmark: bookmark10] Teadete edastamine ja poolte kontaktisikud
11.1. Teadete edastamine toimub üldjuhul kirjalikku taasesitamist võimaldavas vormis. Kui teate edastamisel on olulised õiguslikud tagajärjed, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest, peavad teisele poolele edastatavad teated olema edastatud kirjalikus vormis,. Kirjaliku vormiga on võrdsustatud digitaalselt allkirjastatud vorm.
11.2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt ja sellist muudatust ei käsitleta lepingu muudatusena. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus sätestatud kontaktandmetel.
11.3. Kirjalik teade loetakse poole poolt kättesaaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud viis kalendripäeva. E-posti teel, sh digitaalselt allkirjastatud dokumentide, saatmise korral loetakse teade kättesaaduks kohale jõudmise teates märgitud kellaajal või e-kirjas näidatud saatmise kellaajal.
11.4. Poolte kontaktisikud on:
11.4.1. Kindlustusvõtja kontaktisik lepingulistes ja tehnilistes küsimustes, sh volitatud vastu võtma sõidukeid ja allkirjastama sõiduki üleandmis-vastuvõtmise akte on ___ nimi ___, telefon ___, e-post ___.
11.4.2. Kindlustusandja kontaktisik on ___ nimi ___, telefon ___, e-post ___.

12. [bookmark: bookmark11] Lepingu kehtivus ja muutmine
12.1. Leping jõustub allkirjastamisest ning kehtib kuni lepingujärgsete kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
12.2. Kui lepingu lõppemise ajaks ei ole uue riigihanke tulemusel lepingut sõlmitud, on kindlustusvõtjal kindlustusandja nõusolekul õigus pikendada lepingut kuni 3 kuud.
12.3. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
12.4. Pooled võivad lepingut muuta RHS § 123 lg 1 sätestatud tingimustel.


13. [bookmark: bookmark12] Lõppsätted
13.1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses vastava lepinguliigi kohta sätestatut.
13.2. Kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
13.3. Lepingu täitmise keel on eesti keel.
13.4. Müüja on teadlik, et leping on avaliku teabe seaduses sätestatud ulatuses avalik. 
13.5. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks Harju Maakohtule.
13.6. Leping on allkirjastatud digitaalselt.

